আলাপ:ক্রসফায়ার

message: নিবন্ধটির বিষয় অবিশ্বকোষীয়। এটি একটি শব্দ যা অর্থসহ উইকিমিডিয়া অভিধান প্রকল্প উইকশনারিতে রাখা যায়, কিন্তু উইকিপিডিয়ায় ভুক্তি দেওয়ার মত তেমন কিছু নয় বা কোনো কারণ নাই।--বেলায়েত (আলাপ | অবদান) ০৪:২৭, ১০ অক্টোবর ২০০৯ (ইউটিসি)
replies: text: হয়তো-বা। তবে embedded journalism সম্পর্কে নিবন্ধাট দেখতে পারেনঃ en.wikipedia.org/wiki/Embedded_journalism বাংলাদেশের জন্য 'ক্রসফায়ার' একটি শব্দমাত্র নয়, এটি একটি ইস্যু যার তাৎপর্য ঐতিহাসকি ঘটনাসম্বলিত। যাহোক এ বিষয়ে সিদ্ধান্তমূলক কোন মন্তব্য করতে চাইনা। Faizul Latif Chowdhury (talk) ০৬:৫৮, ১০ অক্টোবর ২০০৯ (ইউটিসি)
replies: text: :উপযুক্ত আরও তথ্য এবং নির্ভরযোগ্য তথ্যসূত্র যোগের মাধ্যমে এটিকে বিশ্বকোষীয় এবং উল্লেখযোগ্য করার বেশ সুযোগ রয়েছে। আশা করি আপনি এই সুযোগটিই গ্রহণ করবেন।--বেলায়েত (আলাপ | অবদান) ০৭:১৮, ১০ অক্টোবর ২০০৯ (ইউটিসি)

text: আমারও মত, এটি বিশ্বকোষের ভুক্তি হিসেবে যথেষ্ট উপযোগী ও প্রয়োজনীয়, কারণ এটি বাংলাদেশের অন্যতম উল্লেখযোগ্য ও আলোচিত বিষয়। এটি শুধু একটি শব্দমাত্র নয়, এটির পেছনে শাব্দিক অর্থবর্হিভূত অনেক বিষয় জড়িত; যা বর্তমান বাংলাদেশের ইতিহাসের একটা গুরুত্বপূর্ণ অংশ। তবে নিবন্ধটি লেখার ক্ষেত্রে  নিরপেক্ষ দৃষ্টিভঙ্গি কঠোরভাবে মেনে চলার প্রতি গুরুত্ব আরোপ করছি।--তানভির (আলাপ | অবদান) ১৬:১২, ১০ অক্টোবর ২০০৯ (ইউটিসি)
** বিষয়টি স্পর্শকাতর সন্দেহ নেই। অন্যদিকে নিরপেক্ষতা অবলম্বনও আদৌ সমস্যাবহুল নয়। তবে কি-না আরো কারো-কারো অবদান থাকলে কাঁধটা বাঁচে। আন্তর্জালে বিভিন্ন সূত্র থেকে তথ্য পাওয়া সম্ভব। ইতোমধ্যে একাধিক গ্রন্থ প্রকাশিত হয়েছে। প্রবাসী কেউ ৫১ বার সম্পাদকীয় স্পর্শ দিলে ইতিহাসের প্রথম পাতা থেকে আমার নামটি অন্তর্হিত হতো। রাগীব বা অন্য কেউ এই সহমর্মিতাটুকু দেখাতে পারেন। মামার বাড়ীর আবদার করা হলো কি? Faizul Latif Chowdhury (talk) ১৬:৩০, ১০ অক্টোবর ২০০৯ (ইউটিসি)
দারুণ বলেছেন ফয়জুল ভাই; আমি আছি। তবে কী না, এখানে কেউ কারো দোষ আমার জানামতে দেন না। ভুল তো হতেই পারে, না হওয়াটাই বরং অস্বাভাবিক। ইতিহাস পাতায় আপনার নাম বেশি থাকলে কোনো ডিসক্রেডিট হলে যেমন সেটা আপনার হতে পারে, ক্রেডিটেও তেমনি পুরো দখলটাই আপনার হয়ে যেতে পারে। এখানে তাই ব্যক্তিগত অর্জনের চেয়ে সামগ্রিকটাই বড়ো। উইকিপিডিয়া সবসময়েই একটা কোলাবোরেটিভ ওয়ার্ক। এখানে কৃতিত্ত্ব যেমন সবার, দায়ও তেমনি; ব্যক্তিগত ব্যাপার এখানে তাই কম। তবে এই নিবন্ধটার উন্নয়নে আমি আপনাকে সাহায্যের আশ্বাস দিচ্ছি।--তানভির (আলাপ | অবদান) ১৬:৪১, ১০ অক্টোবর ২০০৯ (ইউটিসি)

message: ইংরেজি উইকিপিডিয়ায় বিচার বর্হিভূত হত্যাকাণ্ড বা এক্সট্রাজুডিশিয়াল কিলিং নামে একটি নিবন্ধ খুঁজে পেলাম। একটা ব্যাপার উল্লেখ্য যে ভারতে যা এনকাউন্টার বা এনকাউন্টার কিলিং, বাংলাদেশে তা ক্রসফায়ার। দু'টোই কিন্তু বিচার বর্হিভূত হত্যাকাণ্ডের মধ্যে পড়ে। তাই বিচারবর্হিভূত হত্যাকাণ্ড নামে পাতা তৈরি করে সেখানে এই হত্যাকাণ্ডের দেশ বা এলাকা বিভিন্ন টার্ম, টার্মের উৎপত্তি, কৌশল প্রভৃতি নিয়ে তথ্য যোগ করা যায়। কারণ এগুলোর মূলবিষয় একই, অর্থাৎ বিচারসম্পূর্ণ হবার মাধ্যমে দোষী সাব্যাস্ত করার পূর্বেই আইন প্রয়োগকারী সংস্থার আসামীকে মেরে ফেলা। অন্যদের মতামত আশা করছি। আমার কাছে ইংরেজি উইকির নিবন্ধটিতে বিভিন্ন দেশের বিভিন্ন প্রেক্ষিতের সমন্বয়টি অনুসরণযোগ্য মনে হচ্ছে। তাতে নিবন্ধের একটা সুন্দর রূপ যেমন দেওয়া সম্ভব, আবার বিভিন্ন টার্ম সম্পৃক্ত হলে নিরপেক্ষ দৃষ্টিভঙ্গি রাখাও সহজ হয়।--তানভির (আলাপ | অবদান) ২০:৪৬, ১০ অক্টোবর ২০০৯ (ইউটিসি)
replies: text: :তানভিরকে ধন্যবাদ। গুরুত্বপূর্ণ এই বিষয়টি তুলে ধরার জন্য। এ বিষয়টি দেশ ভেদে এক এক নামে পরিচিত। আমারও মনে হয় নিবন্ধটি বিচারবর্হিভূত হত্যাকাণ্ড নামে সরিয়ে, ইংরেজী উইকিপিডিয়ার নিবন্ধটি অনুবাদ করা উচিত। সেখানে অনেক তথ্যসূত্র পাওয়া যাবে যা নিবন্ধটিকে আরও অর্থবহ করবে। আর বাংলাদেশের ক্রসফায়ারটাকে এ নিবন্ধের একটি অনুচ্দেদে দিয়ে দিলে, এতে এ নিবন্ধদাতাদের পিঠ বাঁচবে বলেও আমার বিশ্বাস। অন্যদের মতামতের অপেক্ষায়। এ স্পর্শকাতর এবং গুরুত্বপূর্ণ বিষয়টি উইকিপিডিয়ায় স্থান দিতে আসুন সবাই মিলে চেষ্টা করি।--বেলায়েত (আলাপ | অবদান) ০৩:৩৮, ১১ অক্টোবর ২০০৯ (ইউটিসি)

text: আমি বলবো, এখানে পিঠ বাঁচানোর কিছু নেই। উইকিপিডিয়ায় একটা টার্ম আছে সাহসী হোন। আমাদের সত্য তথ্য যোগ করতে সাহসী হতে হবে। আর এখানে তো সবাই অন্যের লেখা লেখাটি রেফারেন্সসহ লেখে, তাই পিঠ গেলে মূললেখকেরটাই যাওয়া সঙ্গত মনে হয়। :) আমার চেষ্টা থাকবে সবসময়।--তানভির (আলাপ | অবদান) ০৪:৪৭, ১১ অক্টোবর ২০০৯ (ইউটিসি)
replies: text: :ইংরেজি উইকিতে আরো দু'টো নিবন্ধ পেলাম; এনকাউন্টার কিলিং ও পুলিশ এনকাউন্টার। দুটো নিবন্ধই পরস্পরের সাথে মার্জ করতে বলা হয়েছে। এনকাউন্টার কিলিং নিবন্ধটি অনেকটা আর্ন্তজাতিক, সেখানে পুলিশ এনকাউন্টার ভারত ভিত্তিক মনে হলো। ওরা মার্জ করতে বলেছে বলে আমাদেরও মার্জ করতে হবে এমন মনে করি না। আমার মনে হয়, বিচারবর্হিভূত হত্যাকাণ্ড হিসেবে নিবন্ধ থাকবে, এবং সেখানে ক্রসফায়ারের অংশের উপরে থাকবে মূল নিবন্ধ: ক্রসফায়ার। আর মূল বিবরণ এই নিবন্ধেই থাকবে। তাই নিবন্ধটি এখানে রেখেই যাচাইকৃত তথ্যসূত্রসহ বিস্তৃত করার মত দিচ্ছি। বিষয়টা অনেক ব্যপক, এটা আলাদা থাকাই উচিৎ।--তানভির (আলাপ | অবদান) ০৫:০৯, ১১ অক্টোবর ২০০৯ (ইউটিসি)
thread_title:  নিবন্ধ একীকরণের প্রস্তাব 

message: এই নিবন্ধের তথ্যসূত্রের জন্য প্রকাশিত বইয়ের সূত্র দেওয়ার অনুরোধ করছি। ফয়জুল ভাই ইতিমধ্যেই উপরে লিখেছেন যে, একাধিক বই নাকি প্রকাশিত হয়েছে। তাহলে বইগুলোর নাম (ইংরেজি ও বাংলা উভয় ভাষার বই, যদি থাকে) আইএসবিএন নম্বর, সংস্করণ, কোনো লাইনের সাইটেশনের ক্ষেত্রে পৃষ্ঠা নম্বরসহ দিলে ভালো হয়। বিদেশি পত্রিকা কী বলে, সেই রেফারেন্সে তথ্য যোগ করলেও হয়। দু'টোই থাকলে নিবন্ধের বিশ্বাসযোগ্যতা বাড়বে।--তানভির (আলাপ | অবদান) ০৪:৫১, ১১ অক্টোবর ২০০৯ (ইউটিসি)
thread_title:  তথ্যসূত্র